**УТВЪРЖДАВАМ:**

**ИНЖ. ЯНКО ЯНКОВ**

**ДИРЕКТОР НА**

**ОБЛАСТНА ДИРЕКЦИЯ**

**„ЗЕМЕДЕЛИЕ” – СОФИЯ-ГРАД**

 **У К А З А Н И Я**

**ЗА ИЗГОТВЯНЕ НА ПРОТОКОЛИ ПРИ ПРОВЕЖДАНЕ НА ПРОЦЕДУРА ПО РЕДА НА ЧЛ. 27, АЛ. 8 ОТ ЗСПЗЗ**

Във връзка с писмо изх. № 9166-22/21.03.2022 год. на заместник министъра на земеделието относно уеднаквяване на практиката по провеждане на търгове от Областните дирекции „Земеделие“ по реда на чл. 27, ал. 8 от Закона за собствеността и ползването на земеделските земи /ЗСПЗЗ/ и по реда на чл. 27, ал. 9 във връзка с ал. 8 от ЗСПЗЗ, нареждам:

1. На основание чл. 56м, ал. 1 и чл. 107, ал. 8 от Правилника за прилагане на Закона за собствеността и ползването на земеделските земи /ППЗСПЗЗ/ за резултатите от търга да се съставя протокол, който да се подписва от членовете на тръжната комисия и да съдържа информация за:

- постъпилите заявления за участие в търга по имоти;

- кандидатите, които не са допуснати до участие в търга и мотивите за това;

- имотите и имената на класираните на първо и второ място кандидати за всеки имот;

- имотите, за които не е определен купувач.

Протоколът с резултатите да се обявява на посоченото в заповедта място, като в 7-дневен срок от обявяването му участниците в търга могат да направят писмени възражения до тръжната комисия.

2. Тръжната комисия да се произнася по възраженията в 5-дневен срок, като за разглеждането им да се съставя протокол, в който да се посочват мотивите за приемането или отхвърлянето им. В случай, че няма постъпили възражения, това обстоятелство да се записва задължително като констатация в протокола. Протоколът след подписване от членовете на тръжната комисия да се обявява на посоченото в заповедта публично място.

3. На основание чл. 56м, ал. 3 и чл. 107, ал. 10 от ППЗСПЗЗ председателят на тръжната комисия в 3-дневен срок от произнасянето по възраженията да представя двата протокола, заедно със заявленията, приложенията към тях, както и възраженията, за одобряване от министъра на земеделието.

***Изготвил:***

 *инж. Петя Стоева*

 *Гл. Директор ГДАР*

*ПС/ГДАР*